Jeg vil vise til behandlingen i Odelstinget vedrørende saken om interkommunale selskaper og den diskusjonen som har vært med hensyn til en del endringer, enten det er styresammensetning eller representasjon, og hvilke synspunkter de ulike partiene hadde. Jeg skal ikke ta opp igjen diskusjonen her i Lagtinget, men jeg vil ta opp to forslag. Det første er et forslag på vegne av Fremskrittspartiet og Høyre. Forslaget lyder: «Odelstingets vedtak bifalles ikke.Lagtingets anmerkning:§ 41 fjerde ledd andre punktum antas å burde utgå.» Det andre forslaget er fra Fremskrittspartiet, Kristelig Folkeparti, Høyre og Senterpartiet. Forslaget lyder: «Odelstingets vedtak bifalles ikke.Lagtingets anmerkning:§ 9 nytt åttende ledd antas å burde utgå.»
Vidar Kleppe har fremsatt de forslag han selv refererte. Presidenten vil anbefale at vi først stemmer over forslaget fra Fremskrittspartiet og Høyre og deretter over forslaget fra Fremskrittspartiet, Kristelig Folkeparti, Høyre og Senterpartiet. – Det anses vedtatt.
Lovvedtaket går dermed tilbake til Odelstinget med den vedtatte anmerkning.
Jeg vil henvise til debatten i Odelstinget om denne saken, som vedrører fylkeskommunene, det kommunale sjølstyret og opprettelse av styrer- lovendringer i kommuneloven. Når det gjelder opprettelse av styrer, som angår både fylkeskommunene og kommunene, synes vi i Fremskrittspartiet og Høyre det er viktig at vi tar de ansatte med på alvor i prosessen, at de får lov å ta del i det ansvaret som det medfører å sitte i styrene. Derfor foreslår jeg på vegne av Fremskrittspartiet og Høyre: «Odelstingets vedtak bifalles ikke.Lagtingets anmerkning:§ 65 nr. 3 andre punktum antas å burde lyde: «I vedtektene kan det bestemmes at inntil en tredel av styrets medlemmer skal velges blant de ansatte ved foretaket.»»
Vidar Kleppe har på vegne av Fremskrittspartiet og Høyre fremsatt det forslaget han selv refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.